Kuudes päivä joulukuun
Oi päivä kuudes joulukuun
 sä päivä kansan kunnon,
 sä juhlapäivä vapauden,
 sä päivä nuorten sankarien
 saat sydämemme sykkimään
 ja kyyneleenkin vuotamaan
 ja valtavana paisumaan
 saat suomalaisen tunnon!

 Nyt viirit Suomen hulmuaa,
 tuo mieliin riemun tunnon.
 Oi vapaus, sana kultainen
 sä aarre kallein kansojen,
 sun puolestasi kuolemaan
 sai pojat, miehet Suomenmaan
 ja nosti vanhaan kunniaan
 taas suomalaisen kunnon!

 Oi päivä kuudes joulukuun,
 sun tähtes nuorta verta
 vuos paljon, hinnan kallihin
 sä vaadit, vapaus kultaisin,
 mut vieläkin jos vaaditaan
 me oomme valmiit uhraamaan
 ja kalleimpamme antamaan,
 kuin tehty on jo kerta!

 Te alle nurmen nukkuneet,
 mi vuodatitte verta,
 ol’ työnne kaunis, koruton
 ja uhrimieli loputon –
 se työnne meitä velvoittaa!
 Nyt viirit Suomen hulmuaa
 ja vapautta julistaa –
 te hankitte sen kerta!

1920.